夢斷城西

夢斷城西係由莎士比亞嘅《羅密歐與朱麗葉》改編而成嘅音樂劇，1957年喺美國百老匯首演，亦曾經喺1961年翻拍成同名嘅歌舞片。

呢個音樂劇係由亞瑟．勞倫斯改編，萊恩納德．佰恩斯坦負責作曲，同埋史蒂芬．桑坦填詞。

故事大綱

第一幕 
Tony同Maria嚟自美國紐約曼克頓西區嘅敵對幫派，佢哋一見中情，重心愛對方，但Tony喺一次幫派械鬥時殺死咗Maria嘅阿哥Bernardo。

第二幕 
最終Maria原諒Tony，重打算遠走他方去開展新生活，無奈Tony因為幫派尋仇而被殺。

角色 
噴射幫成員係本土美國白人。
Tony係男主角，即係原著《羅密歐與朱麗葉》裏面嘅羅密歐。
Riff係噴射幫嘅首領。喺粵語嘅演出，會叫招積強或者大佬棠。
其他噴射幫成員
鯊魚幫成員係波多黎各移民，部份人會有西班牙話口音。
Maria係女主角，即係原著《羅密歐與朱麗葉》裏面嘅朱麗葉。
Bernardo係Maria嘅阿哥，亦係鯊魚幫嘅首領。喺粵語嘅演出，會叫Ben或者阿寶。
Anita係Maria好姊妹，亦係Bernardo嘅女朋友。
其他鯊魚幫成員

歌曲 
Maria係Tony搵到Maria嘅屋企後，就企喺街度唱。
今晚夜

粵語演出

1980年 
日期：1980年4月2號至5號
地點：香港大會堂音樂廳
主辦：市政局、香港話劇團
導演：鍾景輝
改編：張之珏
音樂總監：黎小田
填詞：黃霑
編舞編排：劉兆銘、黎海寧
佈景設計：Brian Tilbrook
燈光設計：黃大釗
服裝設計：區丁平
演員：蕭國強、伍衛國、萬梓良、何偉龍、曹成淵、劉兆銘、張寶之、劉小佩

1993年 
日期：1993年3月9號至14號
地點：香港演藝學院歌劇院
主辦：香港演藝學院
導演：鍾景輝
翻譯：張之珏﹑海滴
演員：柯大衛、梁頌儀、鄧偉傑、陳獅雄、伍潔茵、龔小玲

2000年 
《夢斷維港》係由《夢斷城西》改編而成，故事地點由美國紐約曼哈頓西區搬到尖沙嘴嘅維港海邊，噴射幫變成油尖地膽，而鯊魚幫就變成大圈幫，部份人嘅西班牙話口音亦會變成普通話口音，甚至其他方言口音。

日期：2000年11月24號至30號
地點：香港文化中心廣場
主辦：劇場空間
藝術顧問：鍾景輝、劉兆銘
監製／翻譯／改編：張可堅
導演／舞台設計：余振球
音樂總監／指揮：石信之
填詞：岑偉宗、陳文剛
編舞：謝漢文
燈光設計：溫迪倫
服裝設計：金丹
音響設計：劉穎途
樂團：香港新愛樂交響樂團
演員：黃貫中、歐錦棠、莫堅忠、杜雯惠、姚詠芝

粵語改編歌

今晚夜 
電影《富貴滿華堂》插曲，由羅艷卿演唱
鄺美雲《留住春天》大碟嘅《Tonight》

戲劇